OpenLLM-France/wikimedia huggingface dataset:
# Illa subantàrtica

Una illa subantàrtica és, en geografia, una illa situada a l'extrem sud dels oceans però, aproximadament, només al nord la latitud 60° sud. Les illes antàrtiques, al sud de la latitud 60° sud, no poden ser reclamades per cap estat segons el Tractat Antàrtic.

## Generalitats

Les illes subantàrtiques estan situades al sud dels oceans Oceà Atlàntic, Oceà Índic i Oceà Pacífic, a les latituds equivalents o més meridionals que les puntes terminals dels continents (Àfrica, Sud-amèrica i Austràlia)
Aquestes illes no estan afectades pel Tractat sobre l'Antàrtida, que només inclou les terres situades per sota del paral·lel 60 sud.
El seu clima acostuma a ser molt ventós fresc o fred segons la latitud però no pas polar. La majoria no tenen població humana permanent.

## Llista

Les illes illa Amsterdam (França) i l'arxipèlag de Tristan da Cunha (Regne Unit) no són sempre considerades com subantàrtiques degut a la seva latitud més elevada i al clima bastant dolç que tenen. Tanmateix la fauna d'aquestes illes forma clarament part del sistema subantàrtic.
| Nom | Oceà | Sobirania | Superfície (km²) | Coordenades |
| Illes Diego Ramirez | Pacífic | Xile | 2 | 56° 30′ S, 68° 43′ O﻿ / ﻿56.500°S,68.717°O﻿ / -56.500; -68.717 |
| Illes Malvines | Atlàntic | Regne Unit | 12 173 | 51° 45′ S, 59° 0′ O﻿ / ﻿51.750°S,59.000°O﻿ / -51.750; -59.000 |
| Geòrgia del Sud i les illes Sandwich del Sud | Atlàntic | Regne Unit | 4 066 | 54° 50′ S, 37° 0′ O﻿ / ﻿54.833°S,37.000°O﻿ / -54.833; -37.000 |
| Illa Tristan da Cunha | Atlàntic | Regne Unit | 201 | 37° 8′ S, 12° 28′ O﻿ / ﻿37.133°S,12.467°O﻿ / -37.133; -12.467 |
| Illa Bouvet | Atlàntic | Noruega | 59 | 54° 26′ S, 3° 24′ O﻿ / ﻿54.433°S,3.400°O﻿ / -54.433; -3.400 |
| Illes del Príncep Eduard | Índic | Sud-àfrica | 335 | 46° 50′ S, 37° 5′ E﻿ / ﻿46.833°S,37.083°E﻿ / -46.833; 37.083 |
| Illes Crozet | Índic | França | 348 | 46° 25′ S, 51° 0′ E﻿ / ﻿46.417°S,51.000°E﻿ / -46.417; 51.000 |
| Illes Kerguelen | Índic | França | 7 215 | 49° 0′ S, 69° 0′ E﻿ / ﻿49.000°S,69.000°E﻿ / -49.000; 69.000 |
| Illes Heard i McDonald | Índic | Austràlia | 412 | 53° 6′ S, 72° 31′ E﻿ / ﻿53.100°S,72.517°E﻿ / -53.100; 72.517 |
| Illa Amsterdam | Índic | França | 92 | 37° 50′ S, 77° 31′ E﻿ / ﻿37.833°S,77.517°E﻿ / -37.833; 77.517 |
| Illa Macquarie | Pacífic | Austràlia | 128 | 54° 30′ S, 158° 57′ E﻿ / ﻿54.500°S,158.950°E﻿ / -54.500; 158.950 |
| Illes Auckland | Pacífic | Nova Zelanda | 510 | 50° 45′ S, 166° 0′ E﻿ / ﻿50.750°S,166.000°E﻿ / -50.750; 166.000 |
| Les Snares | Pacífic | Nova Zelanda | 4 | 48° 1′ S, 166° 36′ E﻿ / ﻿48.017°S,166.600°E﻿ / -48.017; 166.600 |
| Illa Campbell | Pacífic | Nova Zelanda | 115 | 52° 32′ S, 169° 5′ E﻿ / ﻿52.533°S,169.083°E﻿ / -52.533; 169.083 |
| Illes Antipodes | Pacífic | Nova Zelanda | 62 | 49° 41′ S, 178° 48′ E﻿ / ﻿49.683°S,178.800°E﻿ / -49.683; 178.800 |
| Illes Bounty | Pacífic | Nova Zelanda | 1 | 47° 42′ S, 179° 4′ E﻿ / ﻿47.700°S,179.067°E﻿ / -47.700; 179.067 |

## Enllaços externs

* Les illes subantàrtiques al web de l'Institut Polaire Français Arxivat 2008-11-15 a Wayback Machine.
# Letovicita

La letovicita és un mineral de la classe dels sulfats. Rep el seu nom de la localitat de Letovice, a Moràvia, República Txeca, on va ser descoberta.

## Característiques

La letovicita és un sulfat de fórmula química (NH₄)₃H(SO₄)₂. Cristal·litza en el sistema triclínic. Els cristalls són en forma de plaques, pseudohexagonals, aplanats en {001}, corroïts o esquelètics, de fins a 0,05 mm; típicament granular. La seva duresa a l'escala de Mohs es troba entre 1 i 2, sent un mineral tou. Aquesta espècie va ser descrita i anomenada a partir de material d'origen antropogènic (a la crema d'una mina de carbó), però des de llavors ha estat identificada en la naturalesa.
Segons la classificació de Nickel-Strunz, la letovicita pertany a «07.AD - Sulfats (selenats, etc.) sense anions addicionals, sense H₂O, amb cations grans només» juntament amb els següents minerals: arcanita, mascagnita, mercal·lita, misenita, glauberita, anhidrita, anglesita, barita, celestina, olsacherita, kalistroncita i palmierita.

## Formació i jaciments

És un mineral secundari poc freqüent, format a partir de la crema del carbó o dipositat a partir de les aigües termals. Sol trobar-se associada a altres minerals com el sofre, la mascagnita o la boussingaultita. Va ser descoberta l'any 1932 a Vísky, a Letovice, Moràvia Meridional (Moràvia, República Txeca).

## Referències

* ↑ «Letovicite» (en anglès). Mindat. [Consulta: 12 juliol 2016].
* 1 2 «Letovicite» (en anglès). Handbook of Mineralogy. [Consulta: 12 juliol 2016].
# Achim Steiner

Achim Steiner (Carazinho, 17 de maig de 1961) és un economista i ambientòleg, amb doble nacionalitat alemanya i brasilera. És director executiu del United Nations Environment Programme UNEP. Anteriorment havia estat Director General de la International Union for Conservation of Nature (IUCN) i encara abans, Secretari General del World Commission on Dams.

## Premis i guardons

* 2010 Leadership Award for Principled Pragmatism - Tällberg Foundation;
* Oficial de l'Ordre de Saint-Charles (Mònaco) 2009;
* Shark Guardian de l'any 2008 - Shark Project;
* Schubert Preis - 2008 Bruno H. Schubert Stiftung
* Premi Steiger - Umwelt 2007.

## Referències

* ↑ «Biography of Achim Steiner». UNDP. Arxivat de l'original el 5 de novembre 2014. [Consulta: 4 novembre 2014].

## Enllaços externs

* Interview with Achim Steiner Arxivat 2018-06-27 a Wayback Machine.
* Official website of UNEP
# Agrupación Nacionalista Galega de Narón

Agrupación Nacionalista Galega de Narón fou una agrupació electoral de caràcter municipalista, independent, nacionalista i d'esquerres. Es va formar a Narón (comarca de Ferrol) per a donar continuïtat a la coalición Unidade Galega, que assoliria l'alcaldia del municipi a les eleccions municipals de 1979. A les eleccions de maig de 1983 va obtenir 6 regidors, que sumats als 5 del PSdeG-PSOE tornaren a donar l'alcaldia a l'alcalde de l'etapa anterior, Antonio Martínez Aneiros. El 1985, es va integrar en PSG-EG, i com a conseqüència Antonio Martínez Aneiros fou elegit diputat a les eleccions al Parlament de Galícia de 1985, deixant el seu càrrec en l'alcaldia a Xoán Gato Díaz.

## Referències

* ↑ «Martínez Aneiros, primer alcalde democrático de Narón, tendrá una calle en O Val» (en castellà). Ferrol360.es, 29-10-2016. [Consulta: 8 setembre 2020].
* ↑ «Las alianzas de izquierdas dirigieron el gobierno local de Narón desde 1979» (en castellà). LaVozdeGalicia.es, 19-04-2004. [Consulta: 20 juny 2020].
# Ajer Lebu

Ajer Lebu fou un antic sultanat de les Índies Orientals Holandeses, abans vassall del sultanat d'Aceh. Era membre de la federació de Pedir/Pidië. Tenia una superfície d'1,44 km².
Va signar un acord de protectorat amb els holandesos el 12 de juliol de 1906.
La bandera reial del sultà era negra llisa.

## Referències

* A. Flicher, Les Etats princiers des Indes néerlandaises (historiques et emblèmes), Dreux 2009
# Ajdir (Taza)

Ajdir (en àrab أجدير, Ajdīr; en amazic ⴰⵊⴷⵉⵔ) és una comuna rural de la província de Taza, a la regió de Fes-Meknès, al Marroc. Segons el cens de 2014 tenia una població total de 10.214 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Akysis fuliginatus

Akysis fuliginatus és una espècie de peix de la família dels akísids i de l'ordre dels siluriformes.

## Morfologia

* El cos és relativament gruixut.
* La punta de la boca no està enfront de la mandíbula inferior, o lleugerament per davant de la mandíbula inferior.
* Hi ha un espai entre la fossa nasal anterior i la base de la barbeta nasal que és aproximadament igual al diàmetre de la fossa nasal anterior. Els orificis nasals anteriors i posteriors són relativament petits (amb un diàmetre menor que el dels ulls), i la fossa nasal anterior es troba a l'extrem d'un tub curt.
* L'aleta caudal és escotada o truncar.
* Els mascles poden assolir els 2,2 cm de llargària total.
* Nombre de vèrtebres: 32.

## Distribució geogràfica

Es troba a Àsia: riu Mekong a Cambodja.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* ↑ FLMNH
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Ng, H. H. & Rainboth, W. J. 2005. Four new species of Akysis (Teleostei: Siluriformes: Akysidae) from mainland Southeast Asia, with comments on Akysis similis. The Raffles Bulletin of Zoology, Supplement Núm. 13: 33-42.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Al-Mudayna

«Al-Mudayna» té aquests significats:
* Al-Mudayna, la ciutadella, fou el nom d'algunes fortaleses àrabs destacant la de Múrcia i la de Madrid (al lloc on hi ha el Palau Reial, la Plaça d'Orient i la Catedral); el nom es va castellanitzar com Almudena.
* Al-Mudayna o Madinat Sultan, nom nodern de l'antiga ciutat de Sirte o Surt, a 55 km de la nova Sirte.
# Aguilar de Campos

Aguilar de Campos és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 431 | 396 | 356 | 337 |
# Al-Qadisiya FC Al Khubar

L'Al-Qadisiya FC Al Khubar (àrab: نادي القادسية السعودي لكرة القدم, Nādī al-Qādisiyya as-Saʿūdī li-Kurat al-Qadam, ‘Club Saudita de Futbol d'al-Qadissiyya’) és un club de futbol saudita de la ciutat d'Al Khubar.

## Palmarès

* Copa del Príncep de la Corona saudita de futbol:
** 1991–92
* Copa Federació saudita de futbol:
** 1993–94
* Segona Divisió (Saudi First Division):
** 2001–02, 2008–09, 2014–15
* Recopa asiàtica de futbol:
** 1994

## Referències

* ↑ Soccerway profile
* 1 2 «Saudi Arabia - List of Cup Winners». RSSSF.

## Enllaços externs

* Web oficial Arxivat 2011-05-11 a Wayback Machine.
# Alberto Cassano

Alberto Cassano (Carmen de Patagones, província de Buenos Aires (Argentina), 23 de gener de 1935 - Santa Fe, província de Santa Fe (Argentina), 12 de juliol de 2014) va ser un científic argentí especialitzat en l'anàlisi i disseny de reactors químics, especialment els reactors activats per radiació ultraviolada o fotorreactors. La seva activitat es va concentrar en l'estudi de nous processos de tractament d'aigües i aire contaminats, els Processos Avançats d'Oxidació.
Era graduat de la Facultat d'Enginyeria Química (FIQ) de la Universitat Nacional del Litoral (UNL), doctorat a la Universitat de Califòrnia (EUA) i docent en les carreres d'Enginyeria Ambiental de la Facultat d'Enginyeria i Ciències Hídriques i en el Doctorat en Enginyeria Química de la FIQ. A més, va ser investigador superior del Consejo Nacional de Investigaciones Científicas y Técnicas (CONICET).
Va ser fundador de l'INTEC i del Centro Regional de Investigación i Desarrollo (CERIDE) de Santa Fe i des de 1975 fins a 1982 va ser el director general del Projecte de la Planta Experimental d'Aigua Pesant per contracte amb la Comissió Nacional d'Energia Atòmica (CNEA).
Autor i coautor de diversos llibres i nombroses publicacions científiques en la literatura internacional. Va dirigir i codirigir quaranta-cinc becaris i va ser el supervisor de les tesis doctorals dels dos primers doctors en enginyeria graduats a l'Argentina. Diversos dels seus deixebles han aconseguit les màximes categories universitàries i en el si del CONICET.
Va rebre nombroses distincions. Entre les més destacades sobresurten el Premi Consagració Nacional en 1993, el Premi Konex en 2003, el Premi de la Fundació Alexander von Humboldt d'Alemanya i de l'American Association of Environmental Science and Engineering Professors dels Estats Units.

## Referències

* ↑ «Falleció el científico Alberto Cassano». El Litoral, 12-07-2014. [Consulta: 14 juliol 2014]. (castellà)
# Aibonito

Aibonito és un municipi de Puerto Rico localitzat a la regió centre-meridional muntanyosa de l'illa, també conegut amb els noms de la ciudad fría, la nevera de Puerto Rico i la Suiza de Puerto Rico. Limita pel Nord amb els municipis de Barranquitas i Cidra, pel Sud amb Salinas i Coamo, per l'Est amb Cidra i Cayey, i per l'Oest amb Coamo.
El municipi està dividit en 9 barris: Aibonito Pueblo, Algarrobo, Asomante, Caonillas, Cuyón, Llanos, Pasto, Plata i Robles.
La plaça principal d'Aibonito es troba a una alçada de 731 metres, la més alta de l'illa, el que fa que el seu clima sigui un dels mes freds de la majoria de les ciutats de Puerto Rico.

## Referències

* ↑ «Aibonito» (en castellà). Enciclopedia de Puerto Rico. Fundación Puertoriqueña de las Humanidades, 03-06-2015 [Consulta: 23 juny 2015].
* ↑ «American FactFinder» (en anglès). Factfinder.census.gov. [Consulta: 23 juny 2015].

## Enllaços externs

* Directori de Municipis, Aibonito Arxivat 2015-06-23 a Wayback Machine. a la web oficial de l'Estat Lliure associat de Puerto Rico (castellà)
# Ajradita

Els ajradites foren els seguidors d'una branca del kharigisme. Fou un grup principalment actiu al Khurasan. El seu nom deriva del seu fundador, Abd-al-Karim ibn Àjrad, distanciat de la branca atawiyya, una de les escoles de Nadjadat.
Abd-al-Karim era nadiu de Balkh i va ser empresonat pel governador d'Iraq, Khalid ibn Abd Allah al-Kasri, entre el 724 i el 738. Aquest corrent exclou els infants de l'islam fins a la pubertat.
El grup es va ramificar en:
* Mamuniyya
* Khalafiyya
* Hamziyya
* Shuaybiyya
* Saltiyya
* Khazimiyya
** Dos grups
* Thaliba
** Cinc grups
* Atrafiyya
La més rellevant fou la branca Hamziyya, que va organitzar la revolta kharigita del Khurasan del sud, dirigida per Hamza ibn Adrak, en 795.

## Enllaços externs

* La peur-modernité: conflit Islam démocratie. Per Fátima Mernissi (francès)
# Alexander Cunningham of Block

Alexander Cunningham of Block (1655–1730) fou un jurista escocès, crític i adversari de Richard Bentley; també destacà com a jugador d'escacs

## Biografia

Fill del reverend John Cunningham, capellà de Cumnock a Ayrshire, i propietari de la petita finca Block, va néixer entre el 1655 i el 1660. Fou educat probablement entre els Països Baixos i Edimburgh, i fou seleccionat per William Douglas, 1r Duc de Queensberry per ser el tutor del seu fill, Lord George Douglas. Mercès a la influència de Queensberry fou postulat per la Corona per ser professor de dret civil a la Universitat d'Edimburg cap al 1698.
El 1710, quan el duc de Queensberry va perdre influència juntament amb altres líders dels Whig, els magistrats d'Edimburg varen fer valer els seus drets i feren fora Cunningham del professorat, per a posar-hi un altre candidat. Llavors va deixar Escòcia, i es va establir a La Haia, on va viure amb una pensió facilitada pel Duc de Queensberry, i es va dedicar als escacs i a l'estudi dels autors clàssics del dret civil.

## Treballs

Cunningham es va fer amic de Pieter Burman el Vell. El 1711 va descobrir mercès a Thomas Johnson, un venedor de llibres i editor escocès establert a la Haia, que Richard Bentley era l'autor de les crítiques infligides a Jean Leclerc per la seva edició dels fragments de Menandre d'Atenes. El 1721 va publicar un malevolent Alexandri Cuninghamii Animadversiones in Richardi Bentleii Notas et Emendationes ad Q. Horatium Flaccum. El mateix any va publicar la seva pròpia edició crítica d'Horaci, amb el títol Q. Horatii Flacci Poemata. També va treballar en edicions de Virgili i Fedre, publicades a Edimburg després de la seva mort, i va projectar llibres sobre els pandectes i els evidències de la Cristiandat. Les seves obres pòstumes, publicades a Edimburg, foren:
* P. Virgilii Maronis Bucolica, Georgica et Æneis, ex recensione Alexandri Cuninghamii Scoti, cujus emendationes subjiciuntur, 1743; and
* Phædri Augusti, liberti, Fabularum Æsopiarum libri quinque, ex emendatione Alexandri Cuninghamii Scoti, accedunt Publii Syri et aliorum veterum Sententiæ, 1757.

## Jugador d'escacs

Com a jugador d'escacs, Cunningham va guanyar fama a La Haia. Allà el visitaren jugadors d'arreu d'Europa, fou considerat un dels millors jugadors d'escacs del món al voltant del 1700, i va establir bones relacions amb els ambaixadors anglesos a la Haia, especialment amb Lord Sunderland. Porta el seu nom la defensa Cunningham del gambit de rei:
    1. e4 e5 2. f4 exf4 3. Cf3 Ae7 (codi ECO C-35)

## Referències

* ↑ «Cunningham, Alexander». A: Hugh Chisholm. Encyclopædia Britannica (en anglès). 7. 11a ed. Cambridge University Press, 1911.
* 1 2 3 4 Aquest article incorpora text d'una publicació que es troba actualment al domini públic: «Cunningham, Alexander (1655?-1730)». A: Leslie Stephen. Dictionary of National Biography. 13. Londres: Smith, Elder & Co, 1888.

## Enllaços externs

* Aquest article incorpora text d'una publicació que es troba actualment al domini públic: «Cunningham, Alexander (1655?-1730)». A: Leslie Stephen. Dictionary of National Biography. 13. Londres: Smith, Elder & Co, 1888.
# Al-Gharb

«Al-Gharb» té aquests significats:
* Gharb, regió del Marroc
* Gharb al-Àndalus, nom de l'Algarve sota domini musulmà.
# Aliança Internacional de Dones

L'Aliança Internacional de Dones (anglés: International Alliance of Women (IAW), francés: Alliance Internationale des Femmes (AIF), alemany: Internationaler Frauen-Verband) és una organització internacional no governamental que treballa per promoure els drets humans de les dones arreu del món. La fundaren al 1904 a Berlín Carrie Chapman Catt, Millicent Fawcett i altres feministes que duien la campanya pel sufragi de les dones. Representa més de 50 organitzacions de tot el món que inclouen centenars de milers de membres. El principi bàsic de l'IAW és que els drets humans han de gaudir-los totes les dones i xiquetes.
Des de 1926, l'organització tenia forts vincles amb la Lliga de les Nacions. Des de 1947, l'IAW ha tingut caràcter consultiu general del Consell Econòmic i Social de les Nacions Unides, i també té estatus consultiu en el Consell d'Europa.

## Vegeu també

* Moviment sufragista.
* Sufragi femení.

## Referències

* ↑ «Copia archivada». Arxivat de l'original el 14 de setembre de 2011. [Consulta: 30 maig 2012].

## Enllaços externs

* Aliança Internacional de Dones
# Aliança Francesa

L'Aliança Francesa, en francès Alliance Française, és una organització cultural i educativa francesa sense ànims de lucre que promou l'ensenyament del francès així com la cultura francesa fora de les fronteres del país.

## Història

L'any 1883 Pierre Foncin i Paul Cambon gestionaren la creació de la "Association nationale pour la propagation de la langue française dans les colonies et à l'étranger" (en català: Associació nacional per a la propagació de la llengua francesa a les colònies i l'estranger), fundant-se la Societat el 21 de juliol d'aquell any amb un comitè de personalitats com Ferdinand de Lesseps, Louis Pasteur, Ernest Renan, Jules Verne i Armand Colin, entre d'altres.
L'organització té presència en 133 països amb 1.071 centres d'ensenyament i més de 440.000 estudiants. És un centre d'ensenyament elemental per a aquells estudiants que desitgen aprendre l'idioma francès, ja que en la seva majoria les classes són impartides per professors francesos i els alumnes reben una educació íntegra que inclou aspectes lingüístics, històrics i culturals. La seu principal de la institució francesa es troba a la ciutat de París.
Aquesta institució és equivalent a l'Institut Ramon Llull català, al Institutul Cultural Român romanès, a l'Institut Cervantes espanyol, l'Instituto Camões portuguès, a la Società Dante Alighieri italiana, el British Council britànic o el Goethe-Institut alemany. Tots ells treballen per divulgar les seves respectives cultures arreu del món, afavorint així el coneixement d'algunes de les principals llengües europees.
L'any 2005 l'Institut Cervantes, l'Instituto Camões, l'Alliance Française, el British Council, el Goethe-Institut i la Società Dante Alighieri varen ser reconeguts internacionalment per la seva tasca essent guardonats amb el Premi Príncep d'Astúries de Comunicació i Humanitats d'aquell l'any.

## Vegeu també

* Alliance Française de Sabadell

## Enllaços externs

* (francès) Pàgina Oficial de l'Alliance Française
* (castellà) Fundació Príncep d'Astúries, Príncep d'Astúries de Comunicació i Humanitats 2005 Arxivat 2010-03-23 a Wayback Machine.
# Aliança d'aerolínies

Una aliança d'aerolínies és un acord entre aerolínies per a col·laborar estretament amb l'objectiu de donar millor servei i optimitzar recursos. La col·laboració normalment inclou: coordinació d'horaris per a facilitar les connexions (sovint amb línies operades en codi compartit), integració dels plans de viatgers freqüents i de l'accés a sales, ús compartit de les oficines de bitllets, de sistemes informàtics, d'instal·lacions de formació de tripulants i de manteniment d'aeronaus. Una aliança pot oferir productes que una única aerolínia no podria, com ara bitllets de volta al món.
Les més importants que existeixen en l'actualitat són Star Alliance, SkyTeam i Oneworld.
# Aleksandar Markov

Aleksandar Markov (Sofia, 17 d'agost de 1961) és un exfutbolista búlgar de les dècades de 1980 i 1990.
Fou 20 cops internacional amb la selecció búlgara amb la qual participà en la Copa del Món de Futbol de 1986.
A nivell de club destacà a Levski Sofia. Al final de la seva carrera jugà als Estats Units als clubs Hampton Roads Mariners i Atlanta Silverbacks.

## Referències

* ↑ «FIFA Player Statistics: Aleksandar Markov». FIFA.com. FIFA. Arxivat de l'original el 11 de novembre 2012. [Consulta: 15 maig 2011].
* ↑ «Markov Career at Levski Sofia». levskisofia.info.
* ↑ «Player: Aleksandar Markov».
# Aleksandar Petaković

Aleksandar Petaković (Belgrad, 6 de febrer de 1930 - Kraljevo, 12 d'abril de 2011) fou un futbolista serbi de la dècada de 1950.
Fou 19 cops internacional amb la selecció iugoslava amb la qual participà a la Copa del Món de Futbol de 1954 i a la Copa del Món de Futbol de 1958.
Pel que fa a clubs, defensà els colors de Radnički Beograd, Lille OSC i Standard Liège.
També destacà com a entrenador a clubs com Sloga Kraljevo, FK Kumanovo, Radnički Pirot, FK Pobeda, Vefa Istambul (1967-1968) i İzmirspor (1968-1969).

## Referències

* ↑ Aleksandar Petaković at Reprezentacija.rs (en serbi)
* ↑ «Archived copy». Arxivat de l'original el 2011-04-16.
* ↑ Aleksandar Petaković a National-Football-Teams.com (anglès)